open-index/open-wikipedia-markdown huggingface dataset:
Nea Kameni

**Nea Kameni** (gresk: Νέα Καμένη) er en liten gresk, ubebodd øy av vulkansk opprinnelse i Egeerhavet som ligger innenfor krateret til den større øya Santorini. Nea Kameni og den lille naboøya Palea ble dannet over de siste 2000 år ved gjentatte utbrudd av stivnet lava og aske fra vulkanen Santorini. De største utbruddene over de siste 300 år skjedde i årene 1707–1712, 1866–1870, 1925–1928, og 1939-1941. Det siste mindre utbruddet skjedde i 1950 og førte til utstøting av lavadom.

Nea Kameni er ganske rund og har en diameter på rundt 2 km og et areal på 3,4 km². Nea Kameni blir overvåket nøye av forskere fra Instituttet for studier og overvåking av Santorini-vulkanen (ISMOSAV) og er et beskyttet vitenskapelig område. Øya har mange aktive sulfuråpninger, foruten også et teppe av røde, gresskledde sukkulenter på den tynne jordoverflaten i sommermånedene.

Den nærliggende golde øya blir besøkt daglig av dusinvis med turistbåter i sommermånedene. Besøkende klatrer opp en grussti for å nå opp til det 139 meter høye vulkankrateret hvor det er mulig å gå helt rundt.


Nea Kameni.JPG|Nea Kameni i midten foran, Palea Kameni foran til venstre og Therasia bak
Santorini ASTER.jpg|Santorinikrateret med Nea Kameni i midten
Santorini NeaKameni tango7174.jpg|Vulkansenteret på Nea Kameni
Nea Kameni 1.JPG|Båter som legger til store lavablokker


## Referanser


## Eksterne lenker
* 
* Nea Kameni Virtual Tour , virtuell tur i 360 grader.
Torleif Rekkebo

**Torleif Rekkebo** (født 31. desember 1932, død 19. mai 1996 i Oslo) var en norsk maratonløper og ultraløper. Han gjennomførte til sammen 266 maratonløp, noe som var rekord for en nordmann fram til 2005. Pr. 2020 er han nummer 10 på lista over nordmenn med flest maratonløp.

Rekkebo var fra Trondheim og representerte Nidelv IL. Da han var 19 år, fikk han tuberkulose, men ble frisk av sykdommen. Han debuterte som maratonløper først da han var 39 år. Til og med 1976 løp han bare ett eller to maratonløp i året, men økte deretter på. Etter at han mistet regnskapsjobben sin ved KØFF i 1987, levde han på oppsparte midler og satset heltid på løping. I 1989 deltok han i 17 maratonløp, og de neste årene løp han i gjennomsnitt 20 maratonløp i året. Han satte sin personlige rekord med 2.41.25 i Gjøvik i 1977.

Han løp tre ganger fra Trondheim til Oslo. I 1986 brukte han 6 døgn på den 550 kilometer lange strekningen, i 1988 gjorde en muskelstrekk i låret at han måtte bryte på Gjelleråsen, like før Oslo, før han i juni 1989 løp fra Lerkendal stadion i Trondheim til Bislett stadion i Oslo på 3 døgn, 8 timer og 15 minutter. Dermed slettet han den gamle rekorden fra 1937, da Isak Warvik *gikk* fra Trondheim til Oslo på 4 døgn, 1 time og 59 minutter.

I mai 1996 ble det arrangert ti maratonløp på ti dager i Trollhättan i Sverige. Torleif Rekkebo fullførte de ni første, men droppet det siste løpet der og skulle som det tiende i stedet delta i en maraton fra Vestby til Oslo, et løp som markerte hundreårsdagen for det første maratonløpet i Norge. Han døde om natten før dette løpet.

Rekkebo ble tildelt utmerkelsen DNLs (Den Norske Løpsorganisasjon, nå Kondis) hederstegn i 1990. Trondheim Maraton er oppkalt etter ham og bærer undertittelen Torleif Rekkebos Minneløp.

## Se også
* Trondheim - Oslo til fots

## Kilder
* Aftenposten: Maratonmannen (26. september 2011)
* Trondheim.no: Torleif Rekkebo (1932- 1996) (besøkt 26. september 2011)
* Trondheim folkebibliotek: Trondheim – Oslo: En klassisk distanse! (i Lokalnytt, juni 2002, besøkt 26. september 2011)
* Inge Asbjørn Haugen: Torleif Rekkebo (oversikt over maratonløpene, besøkt 26. september 2011)
* Kondis: DNLs Hederstegn (besøkt 26. september 2011)

## Referanser
Huju

***Huju*** (tradisjonell kinesisk: 滬劇, forenklet kinesisk: 沪剧, pinyin: *Hùjù*) eller **Shanghaiopera** er en variant av kinesisk opera som stammer fra områdene rundt Shanghai. Den synges som regel på shanghainesisk.

Den er særlig populær i Baihe, som er den eldste byen i distriktet Qingpu.http://english.eastday.com/eastday/englishedition/Districts/Qingpu/userobject1ai808385.html Det finnes (2010) åtte-ti *huju*trupper i den byen.

*Huju* ledsages at et ensemble med tradisjonelle kinesiske musikkinstrumenter som *[[dizi]]* (tverrfløyte av bambus), *[[erhu]]* (tostrenget fele), *[[pipa]]* (pæreformet lutt), *[[yangqin]]* (hamret dulcimer) og slagverk. Instrumentalisering og stil er nært beslektet med instrumentalgsjangeren *[[Jiangnan sizhu]]*.

Den kjente kinesiske komposisjon «Rosa bambusmelodi» (Purple Bamboo Melody, 紫竹调) er adaptert fra *huju*.

## Litteratur
*Stock, Jonathan P. J. (2003). *Huju: Traditional Opera in Modern Shanghai*. OUP/British Academy. ISBN 0197262732. ISBN 9780197262733.

## Eksterne lenker
* Artikkel om ''huju''
* Artikkel om ''huju''
* Artikkel om en amerikaner som synger ''huju''
* Artkkel om ''huju''stilens renessanse
Baihe (Qingpu)

**Baihe** (kinesisk: 白鹤) er en storkommune i bydistriktet Qingpu i byprovinsen Shanghai. Den er den eldste byen i dette distriktet, og hadde i 2000 et registrert folketall på 34.018 innbyggere.

Baihe er særlig kjent for et arnested for den shanghainesiske folkelige operastilen huju, som fremdeles (2011) er levende der.
Baihe

**Baihe** kan være:
*Fylket Baihe i byprefekturet Ankang i provinsen Shaanxi i Folkerepublikken Kina;
*Storkommunen Baihe i bydistriktet Qingpu i byprovinsen Shanghai i Kina.
The Musical Quarterly

***The Musical Quarterly*** () er det eldste akademiske musikktidsskriftet i USA. Tidsskriftet ble etablert av Oscar Sonneck i 1915, som redigerte tidsskriftet frem til hans død i 1928. Paul Henry Lang overtok efter Sonneck, og redigerte tidsskriftet for mer enn 25 år, fra 1945 til 1973.

Siden 1993 har *The Musical Quarterly* blitt redigert av Leon Botstein. Tidsskriftet blir utgitt av Oxford University Press.

## Referanser


## Eksterne lenker
*
Domenico Vandelli

**Domenico Agostino Vandelli** (1735–1816) var en italiensk naturforsker, som gjorde det meste av sitt vitenskapelige arbeid i Portugal. 

Autornavnet **Vand.** brukes for planter som han har beskrevet.

## Referanser


## Eksterne lenker
* Biblioteca Digital de Botânica - Vandelli, Domenico, 1735-1816 biografi på engelsk
Cartago

**Cartago** er navnet på flere steder:
*Cartago (Costa Rica), by i Costa Rica
*Cartago (kanton), kanton i Costa Rica
*Cartago (provins), provins i Costa Rica
*Cartago (Colombia), by i Colombia
Holmen (Oslo)

**Holmen** er et boligstrøk i Oslo. Området ligger mellom Hovseter og Slemdal i bydel Vestre Aker. Navnet kommer etter Holmengårdene. På Holmen ligger Readys idrettsanlegg Gressbanen.

### Vestre Holmen
Vestre Holmen avgrenses ved vestsiden av Holmenkollveien, langs Arnebråtveien og vestover mot Røabanen.

I Vestre Holmen ligger borettslagene Holmenhaugen og Holmengrenda med rekkehus og eneboliger. I Lybekkveien, Stasjonsveien og Holmengrenda 1 oppførte Holmenbygg AS 13 fireetasjes boligblokker.

Lengst mot vest – grensende opp mot Hovseter – ligger Luftforsvarets Byggelag, avgrenset av og med adresser til Stasjonsveien, Landingsveien, Luftfartsveien, Flyveien og Pilotveien. Dette byggelaget (også kalt Snippen) ble tegnet av arkitekt Erling Viksjø og oppført 1948–1952. Boligselskapet ble dannet av offiserer i flyvåpenet og sjøforsvaret. I 1953 ble boligfeltet tildelt Sundts premie for god arkitektur. Byggelaget står på Byantikvarens gule liste.

## Kilder
* Knut Are Tvedt (red): *Oslo byleksikon*, side 248–249, Kunnskapsforlaget, 2010, ISBN 978-82-573-1760-7

## Eksterne lenker
*
Sinus Meridiani

**Sinus Meridiani** er navnet på en albedoformasjon på Mars som strekker seg øst-vest like sør for planetens ekvator. Formasjonen ble navngitt av den franske astronomen Camille Flammarion mot slutten av 1870-tallet.
Airy-0

**Airy-0** er et relativt lite nedslagskrater på Mars, kun 500&nbsp;m i diameter. Det ligger på innsiden av krateret Airy og definerer Mars' nullmeridian.

## Eksterne lenker
* The Martian Prime Meridian
* Where is zero degrees longitude on Mars?
* View of Airy-0 crater at Google Mars
Mariner 9

**Mariner 9** var en romsonde i det amerikanske Mariner-programmet. Romsonden ble skutt opp 30. mai 1971 og nådde planeten Mars i midten av november samme år. Mariner 9 var det første menneskeskapte objektet som ble sendt i bane rundt en fremmed planet, før hadde romsondene kun flydd forbi målet og videre utover solsystemet.

## Målsettinger
Mariner 9 skulle fortsette studien av atmosfæren som Mariner 6 og 7 hadde startet, romsonden skulle også kartlegge over 70 % av marsoverflaten fra en lavere høyde (&nbsp;km og med større oppløsning (100&ndash;1000 meter per piksel) enn noen tidligere marssonde. Et infrarødt radiometer skulle søke etter varmekilder som bevis på vulkansk aktivitet. Den skulle også studere temperaturforandringer. De to marsmånene Phobos og Deimos skulle også undersøkes.

## Resultat
Når Mariner 9 kom til Mars var atmosfæren så fylt av støv at overflaten ikke kunne ses. Denne uventede situasjonen viste fordelene med å studere en planet mens man gikk i bane rundt den fremfor å bare fly forbi. Datamaskinen ombord Mariner 9 ble programmert til å utsette fotograferingen et par måneder til støvet hadde lagt seg. Etter 349 døgn hadde Mariner 9 sendt &ndash;bilder av mer enn 80 % av overflaten og fotografert begge månene.

Etter at romsonden tømte alt drivstoff som opprettholdt høyde, ble den slått av 27. oktober 1972. Mariner 9 går fremdeles i bane rundt Mars, men vil etterhvert nå atmosfæren rundt år 2022.

Den enorme riftdalen Valles Marineris er døpt etter Mariner 9 som oppdaget den.

## Eksterne lenker
* Mariner 9 Mission Profile hos NASA's Solar System Exploration
* NSSDC Master Catalog: Spacecraft – Mariner 9
* NASA-JPL Guide to Mariner 9
Vollan Oppdal Friidrett

**Vollan Oppdal Friidrett** er en friidrettsklubb fra Oppdal i Trøndelag.

## Historie
Klubben ble til i 2015 etter sammenslåing mellom *Vollan Idrettsklubb* («Vollan IK») og *Oppdal Friidrettsklubb* («Oppdal FIK»).

Det var liten aktivitet i Oppdal Idrettslag sin friidrettsgruppe før 1970-årene. Vollan IK ble stiftet i 1971 og tok over friidrettsaktiviteten i bygda på midten av 70-årene.

Oppdal FIK ble stiftet i 1979, som et samarbeid mellom idrettslagene i bygda. Klubben hadde på det meste fem lag under Holmenkollstafetten, med gode resultater i eliteklassene.

Klubben var sentral under byggingen av Oppdal Stadion, med blant annet nytt spurtandekke i 1989.

## Kjente utøvere
* Vebjørn Rodal (f, 1972), 800 meterløper, olympisk mester og norsk rekordholder.
* Kjell Arve Husby (f. 1954), friidrettstrener
* Elin Randli, terrengløper

## Referanser


## Eksterne lenker
* 
*
Edward Delaval

**Edward Hussey Delaval** (1729–1814) var en britisk lærd og vitenskapsmann.

## Liv og virke
Han var tredje sønn av Francis Blake Delaval (død 1752), landeier i Northumberland og Lincolnshire, og Rhoda (død 1759). Den eldste broren døde i 1771, og da den nest eldste broren døde barnløs i 1808, overtok Edward eiendommene. Samme år giftet han seg med Sarah Scott, men de fikk ikke barn.

Han var en dyktig musiker og lingvist (klassiske språk, foruten også fransk, tysk og italiensk). På Universitetet i Cambridge ble han interessert i Newtons naturfilosofi og i eksperimentelle forgreininger av Newtons arbeid innenfor kjemi, elektrisitet og optikk. Han innvalgt som medlem av Royal Society i 1759, hvor hans sertifikat ble signert av blant annet Benjamin Franklin. I 1766 delte Delaval utmerkelsen Copleymedaljen for sine vitenskapelige arbeider, der han blant annet ble sitert for hans grundige forskning på metall og glass. 1769 satt Delaval og Franklin i samme komite, utnevnt av Royal Society, for å komme med anbefalinger for å beskytte St. Pauls katedral mot lynnedslag.

I dag huskes Delaval hovedsakelig for sine musikalske glass og hans framføringer på disse var ganske velkjente i sin tid. I 1761 var Franklin tilstede da Edward Delaval spilte på musikalske glass, 50 vinglass av krystall, plassert i et kabinett, og stemt ved å fylle dem med ulik mengder vann. Han spilte på dem ved å la en fuktig finger gli over glasskantene og således frambringe en kald, fjern falsettlyd. Den britiske poeten Thomas Gray, som også overhørte denne samme forestillingen, skal ha bemerket: «Jeg trodde det var en basunengler i en boks.»

Franklin ble inspirert og bestemte seg forbedret Delavals instrument ved å benytte mindre glass for høyere tonehøyde, plassert på aksel styrt av en pedal, og hans «armonika» ble en suksess. Både Mozart som Beethoven komponerte for det og utøvere turnerte med det. Men musikalsk smak endret seg, og armonika, musikalske glass, ble en fotnote i musikkhistorien.

Selv om Delaval levde i den kjemiske revolusjon, utga han ingenting etter 1785, men før denne tid var hans skrifter velkjent i Europa. Han var medlem av en rekke vitenskapsamfunn, blant annet i Göttingen og Uppsala. Hans musikalske glass var derimot en mindre og mer ubetydelig del av hans forskning. Han døde i 1814 og ble gravlagt i Westminster Abbey. Hans eiendommer ble arvet av en nevø, Jacob Henry Astley, parlamentsmedlem for Norfolk.

## Bibliografi (utvalg)
* *An experimental inquiry into the cause of the permanent colours of opake bodies*, London 1777

## Referanser
Olaf Norseng

**Olaf Norseng** (1871–1951) var en norsk skøyteløper og idrettsleder. Han var president i Norsk Skøiteforbund, som representant fra Hamar Skøiteklub.

Siste helga av februar 1894 deltok han i europamesterskapet på skøyter som ble arrangert i Hamar på Mjøsen, der fikk han 4.-plass. Tre uker tidligere var han med i det første offisielle norgesmesterskap på skøyter også det ble arrangert i Hamar, men det foregikk i Åkersviken, hvor han fikk nest laveste plassiffer etter norgesmesteren Einar Halvorsen. Som aktiv løper representerte Norseng Hamar Idrætsforening.

## Personlige rekorder

## Referanser




## Eksterne lenker
* 
*  Profil på The-Sports.org (noen resultater).
* NM på skøyter, senior menn – Medaljer og topp-3 distanse oversikt på Skøyteforbundet.no sine sider.
Peter Woulfe

**Peter Woulfe** (1727–1803) var en irsk kjemiker og mineralog. 

Det var Woulfe som først hadde ideen om at grunnstoffet wolfram kunne inneholde tidligere uoppdagede elementer. I 1776 ble Woulfe tildelt den vitenskapelige utmerkelsen Copleymedaljen. I 1779 rapporterte Woulfe om dannelsen om et gult fargestoff som han hadde oppdaget mens han behandlet indigo med salpetersyre. Woulfe har både blitt beskrevet som alkymist og som vitenskapsmann.

## Referanser


## Eksterne lenker
* Woulfe bottles (twonecked and threenecked); The Jagiellonian University Museum
Trondheim – Oslo til fots

Strekningen **[[Trondheim]] – [[Oslo]]** er i moderne tid blitt tilbakelagt **til fots** ved relativt få anledninger. Utenom transport med hest og på ski, var føttene i eldre tid det eneste framkomstmiddelet på landjorda, og ved behov gikk man til dels lange strekninger. I middelalderen fulgte folk på pilegrimsferd til Nidaros (Trondheim) veiene som i dag har fellesnavnet Pilegrimsleden. Mellom Oslo og Trondheim gikk det flere veier: gjennom Toten og Gudbrandsdalen via Dovrefjell (se Pilegrimsleia over Dovrefjell), via Hamar, samt gjennom Østerdalen.

Det første dokumenterte rekordforsøket til fots i moderne tid ble gjort av setesdølen Notto Fipp, som i 1930 gikk de ca. 550 kilometerne fra Oslo til Trondheim over Dovrefjell på 5 døgn og 22 timer. Utover på 1930-tallet ble Fipps rekord forbedret flere ganger, men da den motsatte veien, fra Trondheim over Dovrefjell til Oslo. Den siste på denne tiden som satte rekord på strekningen var vesterålingen Isak Warvik, som i 1937 gikk på 4 døgn, 1 time og 59 minutter.

På 1980-tallet gjorde maraton- og ultraløperen Torleif Rekkebo fra Trondheim tre forsøk på å sette rekord på distansen, alle fra Trondheim via Dovrefjell til Oslo. I 1986 brukte han 6 døgn på strekningen, i 1988 gjorde en muskelstrekk i låret at han måtte bryte på Gjelleråsen, like før Oslo, før han i juni 1989 løp fra Lerkendal stadion i Trondheim til Bislett stadion i Oslo på 3 døgn, 8 timer og 15 minutter. I motsetning til de som tilbakela strekningen på 1930-tallet, som for det meste gikk (marsjerte), løp Rekkebo. Det er også sannsynlig at strekningen han tilbakela var litt kortere enn den som ble gått drøyt 50 år tidligere, på grunn av veiutbedringer. Men Rekkebo var 56 år gammel da han satte sin rekord, betydelig eldre enn de som gikk strekningen på 1930-tallet.

Sykkelrittet Styrkeprøven fra Trondheim til Oslo er blitt arrangert årlig siden 1967, og følger det meste av veien den ruta som ble fulgt under rekordforsøkene til fots.

## Rekorder

Alle rekordene ble satt med start i Trondheim og rute over Dovrefjell til Oslo, med unntak av Notto Fipps rekord, som ble satt den motsatte veien.

## Kilder
*Trondheim folkebibliotek: Trondheim – Oslo: En klassisk distanse! (i Lokalnytt, juni 2002, besøkt 26. september 2011)
*Kondis: Trondheim  Oslo til fots (28. februar 2003, besøkt 26. september 2011)
Rappen

En **rappen** (flertall: **rappen**) var en variant av den middelalderske penning (tysk: *Pfennig*, engelsk: *penny*) som var felles for de allemannisktalende germanske regionene Alsace, Sundgau og det nordlige Sveits. Liksom andre tyske penninger var den inndelt i to heller.

Idag blir en hundredel av en sveitsisk franc fortsatt offisielt kalt en **rappen** på tysk og sveitsertysk. I det fransktalende Sveits blir moderne sveitsiske mynter kalt **centime**, mens myntene i de italiensktalende områder blir kalt **centesimo**.

Opprinnelsen til navnet går tilbake til en *rappenpfennig*, som ble preget i byen Freiburg im Breisgau på 1200-tallet. Myntene avbildet en ørn, som senere ble feiltolket som en ravn. Tysk *Rabe* er således et kognat til dets tyske homofon *rappen* som refererer til en ravn eller en svart hest.
Panama under Panamerikanske leker 1955

**Panama under Panamerikanske leker 1955**. Panama deltok i de andre Panamerikanske leker som ble arrangert i Mexico by mellom 12. og 26. mars 1955. Panama kom på tiendeplass med en gull- og en sølvmedalje.

## Medaljer

## Medaljevinnerne

## Referanser
Melchior Berri

**Melchior Berri** (født 20. oktober 1801 i Basel, død 12. mai 1854 samme sted) var en sveitsisk arkitekt fra Basel, sønn av presten Melchior Berri i Münchenstein og Appollonia Streckeisen, og i 1832 gift med Margaretha Simone Burckhardt fra Basel.

Det fjerde frimerket som utkom i Sveits, Baselduen, var tegnet av Berri.

## Referanser
De nederlandske Antiller under Panamerikanske leker 1955

**De nederlandske Antiller under Panamerikanske leker 1955**. De nederlandske Antiller deltok i de andre Panamerikanske leker som ble arrangert i Mexico by mellom 12. og 26. mars 1955. De kom på sekstendeplass med en sølv- og tre bronsemedaljer.

## Medaljer

## Medaljevinnerne

## Referanser
Dobbel Genève

**Dobbel Genève** (tysk: *Doppelgenf*, fransk: *Double de Genève*) var et frimerke som ble utgitt i kantonen Genève i Sveits den 30. september 1843. Frimerket var det  tredje frimerket som utkom i Sveits, såvel som i det kontinentale Europa som sådan.  Frimerket ble trykket i par, med inskripsjonen 10. PORT CANTONAL. Cent øverst.

På denne tiden fantes det ennå ikke noe enhetlig postvesen for hele Sveits. Dette kom først i 1849. Frimerket regnes derfor som et lokalt «kantonalmerke». Frimerket var gyldig frem til 30. september 1854.

De to første sveitsiske frimerkene var Zürich 4 og 6 rappen, også utgitt i 1843. Det fjerde frimerket som utkom i Sveits var Baselduen.
Ingebjørg Winjum

**Ingebjørg Winjum** (født 7. april 1952) er en lokalpolitiker for Venstre. Hun ble ordfører i Granvin herad i Hordaland i  2011 og ble gjenvalgt i 2015. Hun er sosionom av yrke. 

## Referanser
Cartago (Colombia)

**Cartago** er en by og en kommune i departementet Valle del Cauca sørvest i Colombia. Med sine 132&nbsp;000 innbyggere (2003) er det den fjerde største byen i departementet. Byen blei grunnlagt i 1540.

## Eksterne lenker
* Kommunens hjemmeside
Puerto Rico under Panamerikanske leker 1951

**Puerto Rico under Panamerikanske leker 1951**. Puerto Rico deltok i de første Panamerikanske leker som ble arrangert i Buenos Aires mellom 25. februar og 3. mars 1951. Puerto Rico vant ikke noen medalje.

## Medaljer

## Referanser
Ürümqi Lu nr. 178

**Ürümqigaten nr. 178** (tradisjonell kinesisk: 烏魯木齊路178號, forenklet kinesisk: 乌鲁木齐路178号) var frem til 1948 foreningshus for Shanghai-losjen av den internasjonale frimurerordenen Den skotske ritus. I dag huser bygget Shanghai Bys Xuhui-komité av Det kinesiske folks politisk rådgivende konferanse (中国人民政治协商会议上海市徐汇区委员会). Bygningen er i utgangspunktet ikke åpent for publikum.

## Hvorfor er bygningen ikke fredet?

Bygningen er særdeles pietetsfullt vedlikeholdt både utvendig og innvendig. Innvendig er de opprinnelige veggpanelene i mahogny beholdt, trappen opp til annen etasje er i sitt originale treverk og røde løpere i trappen ser ut til å være nye og av meget høy kvalitet. Bygningen er ikke fredet på tross av at den fremtrer som åpenbart verneverdig. Derimot er nabobygget nr. 176 fredet, på tross av at dette bygget fremtrer som langt mindre verneverdig, ikke bærer preg av vedlikehold og brukes til boligformål, noe som vil medføre langt høyere slitasje. En mulig grunn kan være nr. 178s tidligere funksjon som frimurerhus. Ved en fredning av bygningen vil byggets historie og også derved frimurerordenens navn måtte settes på en plakett ved inngangsdøren og dette kan være for mye å svelge for Kommunistpartiet. Ved å frede bygningen rett ved siden av (nr. 176) og ved å la et statlig organ med preg av lav aktivitet holde til i bygningen oppnår man likevel en de facto fredning av nr. 178.

## Den skotske ritus

Inngravert i murpussen i hallen i annen etasje står navnene på losjens delegater til The Supreme Council for China:



DEPUTY OF THE SUPREME
COUNCIL FOR CHINA


1901 Stuart Aldridge, 33°
1901-1908 John T. Griffin, 33°
1908-1921 John Reside Hykes, 33°
1921-1925 Charles S. Lobingier, 33°
1921-1948 Nelson E. Lurton, 33°
1948 Philip M. Streit, 33°



33. grad er den høyeste graden i denne frimurerordenen og alle delegatene fra denne losjen i Shanghai til The Supreme Council for China har hatt denne høyeste graden.

## Referanser


## Litteratur
*Frederick Webber: Statutes of the Supreme Council 33rd Degree of the Ancient and Accepted Scottish Rite of Freemasonry for the Southern Jurisdiction, Kessinger Publishing 2003, ISBN 0766153606.
*Charles S. Lobingier: Ancient and Accepted Scottish Rite of Freemasonry,  Kessinger Publishing 1997, ISBN 9781564592897.
Orfisme

**Orfisme** var en mysteriekult innenfor gresk religion i antikken, som regnet Orfeus som grunnlegger og profet. Orfismen er kjent fra 500-tallet f.Kr., og dens praksis vedvarte kanskje fram til 400-tallet. Forskerne er uenige om hvor konsistent denne tradisjonen var, men er enige om at det ikke var noen organisert kultus med presteskap og doktriner. 

Orfikerne hadde sine egne myter om gudene, deres skapelse og innebyrdes relasjoner som står i kontrast til det man ellers kjenner fra gresk mytologi. Ifølge én fremstilling av orfismens teogoni, sitert i Derveni-papyrusen, er gudene født av hverandre: Nyx gir liv til Uranos, som gir liv til Kronos, som igjen gir liv til Zeus, og alle disse etterfølger hverandre som gudenes konger. Orfikernes hovedgud er Dionysos, sønn av Zevs; som barn blir han revet i stykker av titanene, men gjenskapes av Zevs. Zevs utsletter deretter titanene med en tordenkile, og av den dampende asken etter dem oppstår menneskene. På 500-tallet f.Kr. oppsto det også tekster som ble tilskrevet Orfeus som opphavsmann. I det bysantinske forfatterleksikonet Suda nevnes 26 orfiske tekster, men bare *[[De orfiske hymnene]] og [[Det orfiske argonautertoget]]* er bevart. Andre tekster, som *[[De orfiske rapsodiene]]*, er kjent i fragmenter gjennom sitater i andre tekster. 

Orfismen var inspirert av den eleusinske mysteriekultusen, og hadde trolig både et åpent tilgjengelig nivå og et esoterisk, lukket nivå forbeholdt de innviede. Eksperter på orfiske riter ble kalt *orfeotelestai*. 

Man var opptatt av å leve et rent liv, slik at sjelen skulle få det godt etter døden. Mens den eleusinske kulten var en éngangsinnvielse, mente orfikerne at «selv etter at man har blitt innviet, er det nødvendig å leve et rituelt renset liv i kontakt med det guddommelige». Orfikerne var mer opptatt av sjelens evige liv enn andre grekere i antikken, og forestillingene om at sjelen også kunne reinkarneres i et dyr, gjorde at vegetarianisme var utbredt blant orfikerne, men antagelig ikke obligatorisk. De så på menneskets natur som todelt, både guddommelig og ondt. Orfikernes tanker om sjelevandring ligner på de som fantes hos pytagoreerne.

I kulturskiftet mellom gresk religion og kristendommen ble elementer fra orfismen trukket fram av nyplatonikerne, og fremstilt som et alternativ til kristendommen, med en pakkeløsning av «et mytologisk språk og et rituelt apparat som lot seg forene med platonsk metafysikk». Det er mulig at orfismen også innenfor den antikke hellenske kulturen framsto som «en motkultur som aktivt kritiserer storsamfunnet gjennom sine myter». Religionshistorikeren Jacques Brosse oppfatter orfismen som en undergrunnsbevegelse som representerte en gjenoppvekking av pre-hellenske riter og tanker, tenkt som en reaksjon mot bystatenes politisk-religiøse system.

## Referanser


## Litteratur
* *[[Orfeus, og tekster fra den orfiske tradisjon]]*. Utvalg og innledende essay ved Arve Omtvedt Berntzen; oversatt av Arve Omtvedt Berntzen mfl. Bokklubben, 2009. XL, 447 s. (Verdens hellige skrifter; 55). ISBN 978-82-525-7124-0
70000 Tons of Metal

**70000 Tons of Metal** er en heavy metal-musikkfestival som første gang ble holdt i 2011 på cruiseskipet MS «Majesty of the Seas». Festivalen strekker seg over alle typer metal, fra black metal til progressiv metal.

## 2011

Første gang festivalen ble holdt var fra 24. januar til 28. januar 2011, hvor turen gikk fra Miami Florida til den karibiske øya Cozumel og tilbake. 2083 fans fra 49 land deltok, og 42 band spilte på tre forskjellige scener ombord.
;Band
Agent Steel, Amon Amarth, Arsis, Blackguard, Blind Guardian, Circle II Circle, Cripper, Dark Tranquillity, Death Angel, Destruction, DuskMachine, Ensiferum, Epica, Exodus, Fear Factory, Finntroll, Forbidden, Gamma Ray, Iced Earth, Korpiklaani, Malevolent Creation, Marduk, Moonspell, Nevermore, Obituary, Rage, Raven, Sabaton, Sanctuary, Saxon, Sodom, Sonata Arctica, Swashbuckle, Testament, The Absence, Trouble, Twilight of the Gods, Týr, Uli Jon Roth, Unleashed, Voivod og Witchburner.

## 2012

70000 Tons of Metal ble holdt 23.-27. januar i 2012. Turen gikk fra Miami til Caymanøyene og tilbake. 
;Band 
Alestorm, Amorphis, Annihilator, Atheist, Cannibal Corpse, Candlemass, Coroner, Channel Zero Children of Bodom, Crowbar, Dark Funeral, Diamond Plate, Exciter,  Eluveitie, Edguy, God Dethroned, Grave Digger, Hammerfall, In Extremo, Kamelot, Kataklysm, Massacre, Megora,  Moonsorrow, My Dying Bride, Nightwish, Overkill, Pestilence, Pretty Maids, Riot, Samael, Stratovarius, Sapiency,  Suffocation, Tankard, Therion, Tristania, Virgin Steele, Vicious Rumors, Venom og Whiplash

## 2013

70000 Tons of Metal ble holdt 28. januar - 1. februar i 2013. Turen gikk fra Miami til Turks- og Caicosøyane og tilbake.

## Eksterne lenker
*
Schückska priset

**Schückska priset** er en svensk litteraturpris innstiftet av Svenska akademien i 1947. Prisen ble opprettet for å støtte og belønne et litteraturhistorisk forfatterskap. Prisen har fått sitt navn etter Henrik Schück og prisen er på  SEK (2010).

## Prisvinnere (utvalg)

## Referanser


## Eksterne lenker
* Fullstendig fortegnelser over Akademiens priser hos svenskaakademien.se
NM i terrengløp 2010

**NM i terrengløp 2010** var en del av NM i friidrett 2010, men ble arrangert som to egne stevner; kort løype og stafett ble arrangert i Tønsberg 10. og 11. april, mens lang løype ble arrangert på Lillehammer 18. september.  

## Resultater, senior
### Kvinner, kort løype (2 km)




### Kvinner, stafett (2+4+2 km)




### Kvinner, lang løype (6 km)




### Menn, kort løype (3 km)




### Menn, stafett (2+4+2 km)




### Menn, lang løype (10 km)




## Resultater, junior (19 år)
### Kvinner, kort løype (2 km)




### Kvinner, lang løype (4 km)




### Menn, kort løype (2 km)




### Menn, lang løype (6 km)




## Eksterne lenker
* Resultater, kort løype (PDF)
* Resultater, stafetter (PDF)
* Resultater, lang løype (DOC)
Ahmed Kathrada

**Ahmed «Kathy» Kathrada** (født 21. august 1929 i Schweizer-Reneke, død 28. mars 2017 i Johannesburg) var en sørafrikansk politiker, politisk fange og anti-apartheid aktivist.

Kathrada, hvis foreldre var immigranter fra Gujarat i India, flyttet til Johannesburg da han var åtte år gammel fordi det ikke fantes noen skole for indere i hans hjemby, Schweizer-Reneke.

Han ble medlem av Young Communist League da han var tolv år gammel. I en alder av 17 år forlot han skolen for å arbeide på heltid for Transvaal Passive Resistance Council, og han tilbrakte en måned i et fengsel i Durban for sivil ulydighet mot apartheidregimet. Kathrada var student ved University of the Witwatersrand. Engasjement i anti-apartheidaktiviteter som medlem av African National Congress (ANC) førte til lange fengselsstraffer ved Robben Island og Pollsmoor fengsel. Der satt han tiltalt for sabotasje og forsøk på å styrte regjeringen med voldelige midler. Han tilbrakte i alt 26 år i fengsel for anti-apartheidaktiviteter, av disse 18 på Robben Island.

Etter løslatelse fra fengsel i 1989 og apartheidregimets avskaffelse ble Kathrada valgt som medlem av parlamentet, som representant for ANC. Noen år etter at han ble løslatt fra fengslet flyttet han tilbake til et hus på Robben Island, bodde der i nesten fem år og var president for Robben Island Museum.

Kathrada ble tildelt fire æresdoktorater, deriblant fra University of Missouri, Michigan State University og University of Kentucky. Kathrada ble kåret til nummer 46 på Topp 100 Great South Africans i 2000

Han døde i Johannesburg den 28. mars 2017.

## Referanser

## Eksterne lenker
* African Activist Archive See a 1970s ANC campaign button "Free South African Political Prisoners - Free Ahmed Kathrada - ANC"
* South Africa: Overcoming Apartheid - Building Democracy Read a brief biography of Ahmed Kathrada from South African History Online
Robert Sobukwe

**Robert Sobukwe** (født 5. desember 1924 i Cape-provinsen, død 27. februar 1978) var en sørafrikansk opposisjonell politiker. I 2004 ble Sobukwe posthumt kåret til nummer 42 på listen over Great South Africans.

## Liv og virke

Sobukwe kom fra en fattig husholdning og ble utdannet ved lokale skoler.

På universitetet sluttet han seg til African National Congress Youth League (ANCYL) i 1948. Han forlot ANC i 1957 for å begynne som redaktør for en avis i Johannesburg. I 1954, etter å ha flyttet til Johannesburg, begynte Sobukwe som foreleser i afrikanske studier ved University of the Witwatersrand.

Sobukwe ble arrestert og dømt for oppvigleri, måtte sone tre års fengsel, og ble internert på Robben Island for sitt arbeid mot apartheidregimet i Sør-Afrika. Sobukwe ble holdt i isolat store deler av fengselsstraffen, men ble gitt visse privilegier inkludert bøker, klær og mat.

Sobukwe ble frigitt i 1969, men tilbrakte flere år i husarrest da han ble sluppet fri fra fengsel.

Sobukwe avsluttet sin juridiske embetseksamen ved hjelp av en lokal advokat i Galeshewe. Da han var ferdig utdannet som jurist i 1975 startet han sin egen praksis.

På grunn av lungekreft ble han innlagt på sykehus i 1977. Legene ba sørafrikanske myndighetene om mer bevegelsesfrihet for Sobukwe på humanitært grunnlag. Denne anmodningen ble avslått på ubestemt tid. Han døde den 27. februar 1978, og ble begravet i fødebyen den 11. mars 1978. I begravelsen hans kom flere tusen mennesker.

## Referanser


## Eksterne lenker
* Robert Sobukwe – Leader of the Africanist
*  Collection of historical papers on Robert Mangaliso Sobukwe at The University of the Witwatersrand Library
Võ Chí Công

**Võ Chí Công** (født 7. august 1912 i Quang Nam-provinsen, død 8. september 2011) var en vietnamesisk kommunistisk politisk figur og president i Vietnam. 

Công ble politisk aktiv på 1930-tallet, da han sluttet seg til Phan Boi Châu og Phan Chu Trinh, to tidlige vietnamesiske nasjonalister som opponerte mot det franske koloniale regimet i Vietnam. Han sluttet seg til kommunistpartiet i Indokina i 1935, og han kjempet med den vietnamesiske motstanden mot Frankrike under den andre verdenskrig. Chong ble arrestert for sin motstandsaktivitet i 1942. Công var en nøkkelfigur i det sørvietnamesiske kommunistpartiet under Vietnam-krigen. Etter gjenforeningen av sør og Nord-Vietnam i 1976, ble han tildelt et sete i kommunistpartiets politbyrå. 

Som medlem av politbyrået holdt Công forskjellige minister-poster. Blant annet satt han som fiskeriminister (1976–1977), jordbruksminister (1977–1978) og visestatsminister (1976–1982), før han ble valgt til Vietnams president i 1987. Etter at hans presidentperiode tok slutt i 1992, begynte Công som rådgiver for sentralkomiteen i kommunistpartiet i Vietnam, inntil denne stillingen ble avskaffet i 1997. Công døde i Ho Chi Minh-byen den 8. september 2011, da han var 99 år gammel. Den vietnamesiske regjeringen innvilget ham en statsbegravelse i anerkjennelse av hans lange politiske karriere.

## Referanser
Stora Ljudbokspriset

**Stora Ljudbokspriset** er en svensk litteraturpris. Prisen het tidligere Iris Ljudbokspris, men byttet i 2012 navn til det nåværende. Prisen ble innstiftet i 2008 på Bok- och biblioteksmässan av Irisgruppens konsernsjef Marlene Terkowsky, leder for bokmessen Bertil Falck og skuespiller Peter Stormare. Den lydboken som vinner er den som gir ut den aller beste lydbokopplevelsen og prisen deles derfor mellom forfatteren og innleseren. Prisvinnerne deler på prispengene på  kr og får hver sitt kunstverk laget av Tove Adman. Lydbokprisen ble første gang del ut i 2009. I 2015 ble det laget en lydbokgalla med Storytel og prisen ble gitt ut for tre kategorier, skjønnlitteratur, barn/ungdom og krim.

## Prisvinnere

## Referanser


## Eksterne lenker
* www.ljudbokspriset.se 
* Iris Ljudbokspris
Amorphis

**Amorphis** er et finsk heavy metal-band etablert i 1990 av Jan Rechberger, Tomi Koivusaari, og Esa Holopainen. I starten spilte de death metal, men har etter hvert gått over til mer progressiv metal/folk metal. Bandet baserer mye av tekstene sine på det finske litterære verket Kalevala.

## Medlemmer
;Nåværende
* Tomi Joutsen – vokal (siden 2005)
* Esa Holopainen – gitar (siden 1990)
* Tomi Koivusaari – gitar (siden 1990)
* Niclas Etelävuori – bassgitar (siden 2000)
* Santeri Kallio – keyboard (siden 1999)
* Jan Rechberger – trommer (1990–1995, siden 2003)

;Tidligere
* Pasi Koskinen – vokal (1996–2004)
* Olli-Pekka Laine – bassgitar (1990–2000)
* Pekka Kasari – trommer (1996–2002)
* Kim Rantala – keyboard (1996–1998)
* Kasper Mårtenson – keyboard (1993–1994)

## Diskografi
* *[[The Karelian Isthmus]]* (1993)
* *[[Tales from the Thousand Lakes]]* (1994)
* *[[Elegy]]* (1996)
* *[[Tuonela]]* (1999)
* *[[Story - 10th Anniversary]]* (2000)
* *[[Am Universum]]* (2001)
* *[[Chapters]]* (2003)
* *[[Far from the sun]]* (2003)
* *[[Eclipse (Amorphis-album)|Eclipse]]* (2006)
* *[[Silent Waters]]* (2007)
* *[[Skyforger]]* (2009)
* *[[The Beginning of Times]]* (2011)

## Eksterne lenker
* 
* 
*
Olaf Tandberg (svømmer)

**Olaf Tandberg** (født 9. oktober  1918, død 31. juli 1942) var en norsk svømmer med tre  kongepokaler. Under andre verdenskrig fikk han opplæring som  jagerflyger.

Som svømmer representerte Tandberg Oslo Idrettslag. Han satte flere norgesrekorder på 100 m, 200 m og 400 m fri og 100 m bryst, og vant kongepokalen i svømme-NM i 1937, 1938 og 1939.

Ved  krigsutbruddet i Norge var Tandberg menig ved et luftvernbatteri i Oslo. I mars 1941 rømte han med M/B «Olaf» til Orknøyene, og kom seg til Little Norway i Toronto. Der ble han elev ved et av de første  jagerflygerkullene som ble avholdt ved flygeskolen. Etter et opphold ved en  treningsskvadron i Storbritannia, ble han i juni 1942 overført til 332 (Norwegian) Squadron der han fløy Spitfire. Han omkom etter kamp med tyske fly nær kysten av Frankrike 31. juli samme år.

## Norgesrekorder
* 100 m fri: 9. april 1938: 1.00,5 (ble først slått i 1952)
* 200 m fri: 23. april 1938: 2.20,7 (slått i 1952)
* 400 m fri: 22. august 1937: 5.04,9 (slått i 1951)

## Referanser
MS «Majesty of the Seas»

**MS «Majesty of the Seas»** er et cruiseskip i Sovereign-klassen, eid og operert av Royal Caribbean International.

Hun ble bygget på Chantiers de l'Atlantique skipsverftet i Saint-Nazaire i Frankrike, og tatt i bruk 26. april 1992. 
Gudmoren er Dronning Sonja av Norge.

Heavy metal-musikkfestivalen 70000 Tons of Metal ble arrangert på skipet i 2011.

## Referanser




## Eksterne lenker
* 
*
Frits Bolkestein

**Frederik Bolkestein** (1933–2025) var en nederlandsk politiker fra det liberale partiet Volkspartij voor Vrijheid en Democratie (VVD).

Bolkestein har universitetseksamen i matematikk, fysikk, filosofi og gresk fra Universiteit van Amsterdam, økonomi fra London School of Economics and Political Science og jus fra Universitetet i Leiden 1965. Han var medlem av Generalstatene (parlamentet) 1978–1982, 1986–1988 og 1989–1999. Han inngikk i regjeringen 1982–1986 som handelsminister og 1988–1989 som forsvarsminister. 1990–1998 var han partileder for VVD og 1996–1999 leder for Den liberale internasjonale.

Bolkestein var EU-kommisjonær 1999–2004 og ansvarlig for det indre markedet, tjenester, skatter og toll i Prodi-kommisjonen. Fra denne posten drev han blant annet spørsmålet om fellespatent og tjenestedirektivet (*Bolkesteindirektivet*).

## Referanser


## Kilder
* UR-kommisjonens nettsted

## Eksterne lenker
*
Anvers Island

**Anvers Island** er en høy, fjellrik øy, beliggende i Det antarktiske arkipel om lag 25 kilometer utenfor vestkysten av Antarktishalvøya. Den er 61 kilometer lang og er den største øya i øygruppa. Store deler av øya er dekket av is.

Anvers Island ble oppdaget av John Biscoe som gjennomførte en ilandstigning i Biscoe Bay 21. februar 1832. Eduard Dallmann gjennomførte en grov kartlegging av vest- og sørkysten i januar 1874, mens Belgica-ekspedisjonen under ledelse av Adrien de Gerlache kartla østsiden i februar 1898 og navnga øya etter provinsen Antwerpen i Belgia.

## Forskningsstasjoner
Fra 1955 til 1958 opererte British Antarctic Survey en forskningsstasjon på Anvers Island, *Base N*, med formål å drive kartlegging og geologiske undersøkelser. Stasjonen ble i 1963 utlånt til USA og i 1965 omgjort til et biologisk laboratorium. Tre år senere åpnet USA en ny forskningsstasjon på Anvers Island, Palmer Station. Stasjonen har en bemanning på om lag 40 personer om sommeren og 12 om vinteren. I 1971 ble den tidligere britiske stasjonen ødelagt i brann mens den gjennomgikk restaurering i regi av British Antarctic Survey.

En flystripe med snødekke var i bruk på Anvers Island fra 1969 til 1973, da en ny stasjon på Adelaide Island, *Station T*, sto klar.

## Verneområde
Sørvestre Anvers Island og Palmer Basin, et område på om lag 3275 km², ble i 2008 utpekt som et spesielt forvaltningsområde i Antarktis, ASMA nr. 7.

## Se også
* Liste over øyer i Antarktis

## Referanser


## Eksterne lenker
*
Universitetet i Versailles

**Universitetet i Versailles** ligger i byen Versailles i Frankrike, er en fransk offentlig universitet grunnlagt i 1991.

## Referanser


## Eksterne lenker
*
Nordmøre Mållag

**Nordmøre Mållag** er fylkeslaget for Noregs Mållag for Nordmøre i Møre og Romsdal.

I 2004 hadde laget 261 medlemmer.

## Medlemslag
Fylkeslaget består av følgende medlemslag:
*Aure Mållag
*Fosna Mållag
*Gjemnes Mållag
*Surnadal Heimbygdlag
*Ålvundfjord og Ålvundeid Mållag
*Rindal Heimbygdlag
*Tingvoll Mållag
*Halsa Heimbygdlag

## Nordmøre Mållag sin målpris
Nordmøre Mållag deler hvert år i november ut sin målpris.
* 2008: Sverre Hatle
* 2009: Ole Petter Pedersen, redaktør i Driva
* 2010: ?

## Referanser


## Eksterne lenker
*
Libya, Libya, Libya

**Libya, Libya, Libya** arabisk: **ليبيا ليبيا ليبيا** (innført 1951 og 2011) er Libyas nasjonalsang. Komponist er  
Mohammed Abdel Wahab, og teksten er skrevet av Al Bashir Al Arebi. Sangen ble innført som nasjonalsang i 1951 og var det frem til Muammar al-Gaddafis statskupp mot Kong Idris i 1969. Libya, Libya, Libya ble da forbudt og erstattet med Sangen Allahu akbar. Det var nasjonalsangen frem til opprøret mot Gaddafi i 2011. Etter at Det nasjonale overgangsrådet vant krigen mot Gaddafi, ble Libya, Libya, Libya gjeninnført som nasjonalsang. 

## Tekst

### Arabisk
يا بلادي بجهادي وجلادي
ادفعي كيد الأعادي و العوادي
واسلمي
اسلمي طول المدي إننا نحن الفدا
ليبيا ليبيا ليبيا

يا بلادي أنت ميراث الجدود
لارعى الله يداً تمتد لك
فاسلمي، إنا -على الدهر- جنود
لا نبالي إن سلمت من هلك
وخذي منا وثيقات العهود
إننا يا ليبيا لن نخذلك
لن نعود للقيود قد تحررنا وحررنا الوطن
ليبيا ليبيا ليبيا

جرّد الأجداد عزماً مرهفاً
يوم ناداهم منادٍ للكفاح
ثم ساروا يحملون المصحفا
باليد الأولى، وبالأخرى سلاح
فإذا في الكون دين وصفا
وإذا العالم خير وصلاح
فالخلود للجدود إنهم قد شرفوا هذا الوطن
ليبيا ليبيا ليبيا

يا ابن ليبيا، يا ابن آساد الشرى
إننا للمجد والمجد والمجدُ لنا
مذ سرونا حمد القوم السرى
بارك الله لنا استقلالنا
فابتغوا العلياء شأواً في الورى
واستعدوا للوغى أشبالنا
للغلاب يا شباب إنما الدنيا كفاح للوطن
ليبيا ليبيا ليبيا

### Oversatt til latinske bokstaver
Ya Biladi Ya Biladi Bijihadi Wajiladi 
Idfa'i Kaydal A'adi Wal'awadi Waslami 
Islami Islami Islami Tulal Mada Innana Nahnul Fida 
Libya Libya Libya. 

Yabiladi Anti Mirathul Judud 
La Ra'allahu Yadan Tamtaddu Lak 
Faslami Inna 'Aladdahri Junud 
La Nubali In Salimti Man Halak 
Wakhudi Minna Wathiqatil 'Uhud 
Innana Ya Libya Lan Nakhdilak 
Lanna'ud Lil Quyud Qadd Taharrarna Waharrarnal Watan 
Libya Libya Libya.

### Engelsk

Oh my country! With my struggle and my patience 
Drive off enemies and mishaps, 
And survive! 
Survive all through, we are your ransom 
Libya, Libya, Libya! 

Oh my country! You are the heritage of grandfathers,
May God cast off any hand that would harm you
Do survive! We are for ever your soldiers,
If you survive we care not who perishes.
To you we give solemn pledges
That we, Oh Libya, will never fail you.
We will never go back to fetters, we have been liberated, 
and we have freed our home country Libya, Libya, Libya.

## Eksterne lenker
* Libya, Libya, Libya - Instrumental
* Libya, Libya, Libya - Vokal
Jean-Baptiste Boësset

**Jean-Baptiste Boësset**, sieur de Dehault (1614–1685) var en fransk komponist fra barokken.

Boësset kom fra et musikerdynasti med to *surintendants à la musique du roi*; morfaren Pierre Guédron og faren Antoine Boësset. 

Jean-Baptiste skrev både kirkemusikk og verdslig musikk, blant annet en kjent *[[Ave Regina Caelorum]]*, flere *[[Air de cour|airs de cour]]*, fem motetter og noen *[[Salme|psaumes]]*.  Fra 1653 til 1666 samarbeidet han med  Jean-Baptiste Lully om å skrive musikk til ballets de cour. 

Tre messer som tidligere ble tilskrevet faren regnes nå som komponert av Jean-Baptiste.

## Referanser


## Kilder
* Julie Anne Sadie (red.): *Companion to Baroque Music*, med forord av Christopher Hogwood, Oxford University Press 1998, ISBN 0-19-816704-0
* ''Boësset, Antoine & Boësset. (1586-1643) & Boësset, Jean-Baptiste (1614-1685)'', schubertiademusic.com. Lest 7. juli 2017.
Ladestokk

En **ladestokk** er et redskap brukt på munningsladevåpen for å skyve eller banke prosjektilet på plass i kammeret foran kruttet. På kanoner ble ladestokken oppbevart på lavetten, på håndvåpen som musketter og pistoler var det et eget system av rør eller beslag under løpet for å holde ladestokken på plass når den ikke var i bruk.  Særlig på karabiner og pistoler kunne ladestokken falle ut, og dette ble løst ved å feste den under munningen på våpenet med et hengsel. Selve ladestokken var gjerne av tre eller metall, med et hode for å ligge an mot prosjektilet. Bakenden av ladestokken på håndvåpen var ofte gjenget for feste for forskjellig redskap til rengjøring og vedlikehold av løpet.

Tidlige ladestokker var oftest av tre. Ettervert som mer finkalibrde håndvåpen ble utviklet, gikk ladestokkene over til å være laget av jern på 16- og begynnelsen av 1700-tallet. På kanoner ble imidlertid ladestokker av tre beholdt helt fram til bakladervåpen gjorde bruken av ladestokker unødvendig. Mange våpen beholdt likevel ladestokken under til bruk som **pussestang**. På harpunkanoner, som lades via løpet, brukes fortsatt ladestokker av tre.

## Referanser


## Eksterne lenker
*
John Smeaton

**John Smeaton** (1724–1792) var en britisk bygningsingeniør som var ansvarlig for design av broer, kanaler, havner og fyr.

Etter å ha studert ved Leeds Grammar School begynte han i sin fars advokatfirma. Smeaton var en dyktig maskiningeniør og en anerkjent eminent fysiker. Smeaton var den første selverklærte sivilingeniør, og ofte betraktet som grunnleggeren av anleggsvirksomhet. Han var forbundet med Lunar Society. Han ble valgt til Fellow of the Royal Society i 1753, og i 1759 ble han tildelt Copleymedaljen for sin forskning på blant annet vindmøller. Han ble ansett som den første sakkyndige i en engelsk domstol. Smeaton ble høyt ansett av andre ingeniører og han bidro til grunnleggelsen av Society of Civil Engineers i 1771. Smeaton utførte store forbedringer på Aire og Calder-kanalen sammen med William Jessop som han samarbeidet med på flere prosjekter.

Han har blant annet konstruert Forth og Clyde-kanalen som krysser Det skotske lavlandet mellom Nordsjøen og Atlanterhavet.

## Referanser


## Eksterne lenker
* 
* Structure Details: Chimney Mill
* Smeaton's profile at the BBC
* John Smeaton: The Aviation History Online Museum
* John Smeaton's model for the foundation of the Eddystone lighthouse (Leeds Museums and Galleries "Secret Life of Objects" blog)
William Hewson

**William Hewson** (1739–1774) var en britisk kirurg, lege og fysiolog.

Hewson studerte først ved sykehuset i Newcastle upon Tyne under dens grunnlegger Richard Lambert, og gjennom vinteren 1761/1762 arbeidet han i Edinburgh samtidig som han var student og senere assistent for doktor William Hunter. Hans mest kjente bidrag var å isolere fibrin, et sentralt protein i blodets koagulasjonsprosess. Hewson bidro også med studier av lymfesystemet ved å vise eksistensen av lymfeårer i dyr og som forklarer deres funksjon. Det var dette arbeidet han ble tildelt Copleymedaljen for i 1769. 

Hewson ble valgt inn til det britiske Royal Society i 1770. I 1773 produserte Hewson bevis for konseptet med en cellemembranen i røde blodlegemer, men dette siste arbeidet ble i stor grad ignorert.

Den 10. juli 1770 giftet han seg med Mary Stevenson fra London. 

## Referanser


## Eksterne lenker
* 
* 'Bradford Collection' page of the American Philosophical Society
* http://www.rcpe.ac.uk/library/exhibitions/blood_types/blood_types.php
* Article by William Demeshek about Hewson (PDF).
* https://archive.today/20121209113313/http://www.pbs.org/wnet/redgold/innovators/bio_hewson.html
* Newcastle Infirmary time-line
* HEWSON, WILLIAM, *Dictionary of national biography*, vol. 26, 1891, pages 312-313
Det Islamske Forbundet

**Det Islamske Forbundet i Norge** (forkortet *DIF*, på arabisk: الرابطة الإسلامية في النرويج) er en muslimsk menighet i Oslo. Menigheten driver Rabita-moskeen i Calmeyers gate 8 i Oslo. 

Menigheten ble etablert i 1987 av muslimer med forskjellig bakgrunn. De var inntil 2017 medlem av paraplyorganisasjonen Islamsk Råd Norge, og har som mål å beskrive islam for ikke-muslimer og bidra til å formidle islams budskap til det norske samfunnet. 

## Virksomhet
I 2004 kjøpte menigheten et stort lokale på ca.  kvm i Calmeyers gate 8. Her drives det restaurant, koranskole for barn og ungdom, og det blir undervist i arabisk, islam og Koranen, islamsk speidergruppe og flere ungdomsorganisasjoner. 

Virksomheten i DIF omfatter ungdomsorganisasjonen Norges Unge Muslimer, Rabitas speiderforbund, Quranforbundet og Arabisk skolen.

## Se også
* Islam i Norge
## Referanser